                                                         Z A P I S N I K

                       s 6. sjednice Vijeća Mjesnog odbora Donja Kustošija 
         održane 12. studenog 2021. godine s početkom u 18:00 sati u prostorijama MS        
                                      Donja Kustošija, Zagrebačka cesta 88


Nazočni članovi Vijeća: Darija Beljan, Marija Bilić, Gordan Bosanac, Iva Božić, Pero Marčić, Mario Mutak, Tereza Teklić      
Od građana nazočan: Mladen Cesar       
Predsjedava: Mario Mutak, predsjednik Vijeća MO Donja Kustošija 
Zapisnik vodi: Iva Božić, vijećnica MO Donja Kustošija

Predsjednik konstatira da je sjednici nazočno 7 članova Vijeća te otvara 6. sjednicu Vijeća Mjesnog odbora Donja Kustošija.

Predsjednik daje na glasovanje zapisnik s 5. sjednice, koji je usvojen sa 6 glasova za i jednim glasom protiv uz prigovor vijećnice Marije Bilić:

„Ovim putem podnosim prigovor na Zapisnik s 5. sjednice VMO Donja Kustošija.
Naime, tijekom rasprave vezane uz 1. točku Dnevnog reda, naglasila sam da ne podržavam točku 2. Izgradnja poligona za pse na površini sadašnjeg odbojkaškog igrališta i dječjeg parka u Poljačkoj ulici jer je navedena površina premala za poligon za pse, a ujedno znači da se na tom mjestu neće izgraditi street workout park za koji smatram da bi bio prikladniji veličinom i trenutnom namjenom predmetnih površina.

Nadalje, tijekom rasprave uz točku 7. Izgradnja pješačko biciklističke staze na trasi bivšeg Samoborčeka, naglasila sam da  izgradnja biciklističke staze zahtjeva troškove te je upitno
koliko je prihvatljivo trošiti novce na izgradnju biciklističke staze koja će se prilikom izgradnje produžetka Tomislavove uništiti. 
Na toj trasi je u planu izgradnja prometnice tzv. produžetak Tomislavove za koju postoji projekt. 
Također je upitna reakcija raznih udruga gdje postoji mogućnost protivljenja uništenju biciklističke staze, što bi mogla biti izlika za zabranu gradnje same prometnice.
Na kraju rasprave sam inzistirala na odgovoru za što se rukovodeća opcija u Zagrebu zalaže, izgradnju produžetka Tomislavove ili isključivo za biciklističku stazu. Odgovor je glasio da se neće graditi prometnica tzv. produžetak Tomislavove.

Dakle, nisam protiv biciklističke staze, već protiv trošenja sredstava na izgradnju biciklističke staze bez mogućnosti izgradnje produžetka Tomislavove jer smatram da su oba projekta neophodna ali i vezana jedan uz drugoga.

Zaključno, naglasila sam da želim da se u Zapisnik uvedu moji prigovori vezani uz točke 2., i 7. iz gore navedenih razloga.“







Predloženi dnevni red je:

                                                     	 DNEVNI RED

[bookmark: _heading=h.gjdgxs]1.Prijedlog zaključka o suglasnosti s Prijedlogom Programa građenja komunalne infrastrukture na području Grada Zagreba u 2022.
2. Prijedlog zaključka o suglasnosti s Prijedlogom programa održavanja javnih prometnih površina, građevina i uređaja javne namjene
3. Prijedlog zaključka o suglasnosti s Prijedlogom Programa asflatiranja nerazvrstanih cesta 1. reda u 2022.
4. Prijedlog zaključka o izmjeni financijskog plana Mjesnog Odbora Donja Kustošija za 2021.
5. Prijedlog zaključka o očitovanju o pokretanju izrade projektno-tehničke dokumentacije za prometno spajanje Samoborske ceste i Tomislavove ulice
6. Prijedlog zaključka o sanaciji kanalica u Ohridskoj ulici
7. Prijedlog zaključka o adventu
8. Informacije, pitanja i prijedlozi


Predsjednik predlaže dopunu dnevnog reda, novi dnevni red glasi:
DNEVNI RED

[bookmark: _heading=h.30j0zll]1.Prijedlog zaključka o suglasnosti s Prijedlogom Programa građenja komunalne infrastrukture na području Grada Zagreba u 2022.
[bookmark: _heading=h.1fob9te]2. Prijedlog zaključka o suglasnosti s Prijedlogom programa održavanja javnih prometnih površina, građevina i uređaja javne namjene
3. Prijedlog zaključka o suglasnosti s Prijedlogom Programa asfaltiranja nerazvrstanih cesta 1. reda u 2022.
4. Prijedlog zaključka o izmjeni financijskog plana Mjesnog Odbora Donja Kustošija za 2021.
5. Prijedlog zaključka o očitovanju o pokretanju izrade projektno-tehničke dokumentacije za prometno spajanje Samoborske ceste i Tomislavove ulice
6. Prijedlog zaključka o sanaciji kanalica u Ohridskoj ulici
7. Prijedlog zaključka o adventu
8. Prijedlog zaključka o realizaciji projekta pješačkog pothodnika uz pružni prijelaz na Sokolskoj ulici.
9. Prijedlog zaključka o povećanju prometne sigurnosti u Ulici Stjepka Pasanca i postavljanju dvije usporavajuće površine
10. Informacije, pitanja i prijedlozi


Predloženi dnevni red jednoglasno je prihvaćen.



Ad 1)  Prijedlog zaključka o suglasnosti s Prijedlogom Programa građenja komunalne infrastrukture na području Grada Zagreba u 2022.


Predsjednik VMO Donja Kustošija upoznao je prisutne s točkom dnevnog reda i otvorio je raspravu.

U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi


Z A K LJ U Č A K
[bookmark: _heading=h.3znysh7]Vijeće Mjesnog odbora Donja Kustošija je suglasno s Prijedlogom Programa građenja komunalne infrastrukture na području Grada Zagreba u 2022.
[bookmark: _heading=h.2et92p0]
Ad 2)  Prijedlog zaključka o suglasnosti s Prijedlogom programa održavanja javnih prometnih površina, građevina i uređaja javne namjene


Predsjednik VMO Donja Kustošija upoznao je prisutne s točkom dnevnog reda i otvorio je raspravu.

U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi


Z A K LJ U Č A K

Vijeće Mjesnog odbora Donja Kustošija je suglasno s Prijedlogom Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.


Ad 3) Prijedlog zaključka o suglasnosti s Prijedlogom Programa asflatiranja nerazvrstanih cesta 1. reda u 2022.
Predsjednik VMO Donja Kustošija upoznao je prisutne s točkom dnevnog reda i otvorio je raspravu.

U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi



Z A K LJ U Č A K

Vijeće Mjesnog odbora Donja Kustošija je suglasno s Prijedlogom Programa asfaltiranja nerazvrstanih cesta 1. reda u 2022.


[bookmark: _heading=h.tyjcwt]
[bookmark: _heading=h.3dy6vkm]Ad 4) Prijedlog zaključka o izmjeni financijskog plana Mjesnog Odbora Donja Kustošija za 2021.
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi

Z A K LJ U Č A K
Vijeće Mjesnog odbora Donja Kustošija suglasno je sa izmjenom financijskog plana Mjesnog Odbora Donja Kustošija za 2021.

Ad 5) Prijedlog zaključka o očitovanju o pokretanju izrade projektno-tehničke dokumentacije za prometno spajanje Samoborske ceste i Tomislavove ulice
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće sa 5 glasova “za“  i 2“ protiv“ donosi 


Z A K LJ U Č A K

Vijeće Mjesnog odbora Donja Kustošija na upit o očitovanju o pokretanju izrade projektno-tehničke dokumentacije za dionicu od Kožinčevog puta do Sokolske ulice ili dionicu od ulice Malešnica (završetak Samoborske ceste) do Sokolske ulice očituje se na slijedeći način:
[bookmark: _heading=h.1t3h5sf]Vijeće Mjesnog odbora je protiv pokretanja izrade projektno-tehničke dokumentacije za dionicu ceste od Kožinčevog puta do Sokolske ulice i dionicu od ulice Malešnica (završetak Samoborske ceste) do Sokolske ulice u punom profilu za motorni promet, s obrazloženjem da isti ne bi bio u skladu sa člankom 37. GUP-a Grada Zagreba "Dugoročni cilj je da se najmanje dvije trećine svih dnevnih putovanja odvija javnim prijevozom i nemotoriziranim oblicima putovanja.". Izgradnja u obliku koji se predlaže bi dodatno poticala korištenje motornih vozila te značajno pridonosila prometnom opterećenju Zagrebačke ceste koja je zakrčena iz svih pravaca kao i povećala onečišćenje zraka ispušnim plinovima. Novi automobilski promet bi dodatno opteretio spoj Tomislavove ulice i Zagrebačke ceste, s obzirom da prometna signalizacija mora propuštati dodatni motorni promet iz smjera i u smjeru zapada.

Vijeće Mjesnog odbora Donja Kustošija stoga traži da se pokrene izrada projektno-tehničke dokumentacije za uređenje po mjeri pješačko-biciklističkog koridora bez spoja za motorni promet na dionicama od Kožinčevog puta do Radgonske ulice, zatim od Kožinčevog puta do zapadne strane željezničke stanice Vrapče, te dionice od Sokolske ulice do Zagrebačke ceste kao segmenata pješačkog koridora i budućeg pravca biciklističke magistrale trasom nekadašnjeg Samoborčeka. Na dionici Sokolska ulica - Zagrebačka cesta koja je prohodna i upotrebljiva, izdanu građevinsku dozvolu koristiti za izgradnju pješačko-biciklističkog koridora bez priključka za motorni promet. 
Takvo rješenje bilo bi u skladu sa člankom 37. GUP-a Grada Zagreba "Dugoročni cilj je da se najmanje dvije trećine svih dnevnih putovanja odvija javnim prijevozom i nemotoriziranim oblicima putovanja.", čija izgradnja i realizacija bi bila brža i povoljnija za Grad Zagreb zbog jednostavnije i manje zahtjevne infrastrukture a zbog koje ne bi bilo potrebno daljnje širenje koridora kroz otkup i rješavanje imovinsko-pravnih odnosa.


Ad 6)  Prijedlog zaključka o sanaciji kanalica u Ohridskoj ulici
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi


Z A K LJ U Č A K

Vijeće Mjesnog odbora Donja Kustošija traži sanaciju kanalica za oborinske vode u Ohridskoj ulici. Zbog ulegnuća terena kanalice su popucale te predstavljaju problem stanovnicima  i prilikom manjih oborina.


Ad 7) Prijedlog zaključka o adventu
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi


Z A K LJ U Č A K

Vijeće Mjesnog odbora Donja Kustošija na Gradski ured za prostorno uređenje, izgradnju grada, graditeljstvo, komunalne poslove i promet šalje zahtjev za održavanje Adventa povodom božićnih blagdana 18.12.2021. na dječjem igralištu u Ulici Mije Goričkog pod uvjetom da epidemiološke mjere propisane od strane HZZJZ to budu dopuštale.




Ad 8) Prijedlog zaključka o realizaciji projekta pješačkog pothodnika uz pružni prijelaz na Sokolskoj ulici.
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi

Z A K LJ U Č A K
Vijeće Mjesnog odbora Donja Kustošija od Gradskog ureda za prostorno uređenje, izgradnju grada, graditeljstvo, komunalne poslove i promet traži da projekt pješačkog pothodnika kod Sokolske ulice uz postojeći cestovni pružni prijelaz, za koji je izdana lokacijska dozvola i za koji je u tijeku izrada glavnog i izvedbenog projekta, bude prioritet i prvi ide u realizaciju neovisno o planiranoj izgradnji objekata u neposrednom okruženju. Temeljem prometne analize tvrtke FANOS. d.o.o. iz veljače 2017. godine ovaj legalni pružni prijelaz broji znatno veći broj pješačko-biciklističkih prijelaza, odnosno maksimalnih 1585 u jednom danu u odnosu na ilegalni prijelaz na spoju Poljačke ulice i Radgonske ulice prema Skladišnoj ulici koji broji maksimalnih 326 prijelaza u danu. 


[bookmark: _heading=h.4d34og8]Ad 9) Prijedlog zaključka o povećanju prometne sigurnosti u Ulici Stjepka Pasanca i postavljanju dvije usporavajuće površine

Član Vijeća Mjesnog odbora Donja Kustošija Pero Marčić  upoznao je prisutne s točkom dnevnog reda. Predsjednik je otvorio raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“  donosi

                                            
  Z A K LJ U Č A K
Vijeće Mjesnog odbora Donja Kustošija traži postavljanje dvije povišene usporavajuće plohe, jednu ispred ulaza Osnovne škole Otona Ivekovića i jednu ispred Dječjeg vrtića Kustošija radi povećanja prometne sigurnosti u Ulici Stjepka Pasanca.

Ad 10) Informacije, pitanja i prijedlozi

Nije bilo pitanja.





Sjednica je završila u 18:50 sati.



KLASA: 026-02/21-002/1993
URBROJ: 251-06-11-1402-21-1
Zagreb, 12. studenog 2021.

                                                                                                 PREDSJEDNIK 
                                                                                   VIJEĆA MJESNOG ODBORA 
							                    DONJA KUSTOŠIJA
[bookmark: _GoBack]					                                                  Mario Mutak, v.r.
        


